


. DE LA CITITORI: 

„Vă scriu pentru a vă relata un strop 
de minune din viaţa mea, săvârşită 
în ziua Praznicului Sf. Maxim 
Mărturisitorul. Mă gândesc că 
pentru o privire obiectivă, ceea ce vă 
povestesc poate părea insignifiant, 
dar pentru neputinţa sufletului meu, 
ceea ce s-a împlinit e îmbucurător şi 
minunat! 

Nu am ajuns în ziua Praznicului Sf. 
Maxim Mărturisitorul la Bisericuţă, 
dar cât am putut am încercat să 
urmăresc şi să prind un strop de har 
de acasă, prin intermediul 
tehnologiei IT. Ceea ce mi-am dorit 
s-a împlinit. De mult timp, dintre 
cei doi sfinți ai Bisericuţei noastre, 
mai îndrăgit îmi era Sfântul Mina, 
iar Sfântul Maxim îmi părea 
prea ... greu" şi cumva de neatins în 
priceperea mea. Aveam în 
cotloanele minţii un joc stupid, în 


care Sf. Maxim era prea mare, iar eu 
prea mică. Îl respectam, îl cinsteam 
din-tr-un fel de datorie creştină, dar 
nu îl îndrăgeam sufletește, cu 
adevărat. Voiam să-l îndrăgesc, dar 
parcă nu mai puteam ajunge la el. 
Aproape de fiecare dată când îi 
priveam icoana, sufletul meu ofta... 
"Da, Sfântul Maxim..." 

Anul acesta a fost suficient ca PS 
Emilian, care a luat cuvântul în ziua 
Vecerniei, să atragă atenţia asupra 
icoanei Sfântului Maxim, iar eu să 
am aceea icoană pe ecranul 
telefonului, ca să înţeleg... Însăşi 
înfăţişarea sa îi dezvăluie 
înţelepciunea. Doar  privindu-i 
icoana, am înţeles cât e Sfântul 
Maxim de înţelept. Ridurile frunţii 
şi privirea răbdătoare, scufundată în 
minte m-au frapat. Sfântul Maxim 
mi-a devenit foarte îndrăgit şi foarte 
apropiat, din acel moment! 

La nivel personal, vă declar că e o 
mare minune şi sper ca ale mele 
cuvinte să aibă puterea de a o reda 


şi de a o împlini și în viaţa altora, 
care poate vreodată, au avut o 
neputinţă similară.” 


e Prăznuirea Sf. Cuv. Antonie cel 
Mare a fost prilej de priveghere la 
Parohia  Ususău, păstorită de 
Părintele Victor Bocancios, care-l 
are şi ocrotitor personal. Fraţii din 
strana noastră au fost părtaşi la 
această sărbătoare, dând 
răspunsurile liturgice şi bucurându- 
se de împreună slujire şi revedere 
cu unul dintre primii preoţi 
hirotoniți din obştea noastră. 
(Tudor-Gheorghe) 


e Din lucrarea Sf. Samson 

O familie cu doi copii, care locuia 
într-o pivniţă în frig, a primit o 
cameră de o persoană, iar în 
următoarele săptămâni urmează să 
li se amenajeze o cameră mai 
spațioasă, de 4x6 mp, cu baie. 

Din donațiile primite duminica 
trecută, a fost cumpărat fierul 








Aşteptăm întrebările, sugestiile şi 
eventualele colaborări pe adresa 


revista.maximina (0 gmail.com sau la tel. 
0734.194.372. Mulţumim tuturor pentru 


rugăciuni şi ajutor financiar. 








Numărul 3 (XXII) 


SF. ISAAC SIRUL și 


Împlinirea poruncilor () 





„Iubirea desăvârşită de oameni nu 
poate fi dobândită decât păzind 


ulte cuvinte s-au scris 

despre Sf. Isaac Sirul 
(prăznuit în 28 ianuarie), dar 
parcă niciunul nu poate 
cuprinde taina vieţii sale. Cum 
a fost cu putinţă să reverse 
Dumnezeu atâta har într-un 
om, încât să iasă de sub pana 
lui cuvinte de foc ce ar putea 
reconstitui toată teologia, de s- 
ar pierde într-o zi toate 
celelalte cărți? 


Mici ne simţim și noi în a 
aşterne aici câteva rânduri 
despre marele Isaac. Mici şi 
măcar a le copia din cărţile 
sale sau din cele lăsate de alţi 
oameni ai lui Dumnezeu 
despre el. Şi totuşi... 


Părintele Paisie Aghioritul 
răspundea astfel la întrebarea: 


- Părinte, care cărți 


duhovniceşti ajută mai mult? 


- Mai ales Cuvintele Ascetice 
ale Sfântului Isaac Sirul ajută 
foarte mult, dar trebuie 
studiate câte puţin, astfel ca 
hrana pe care ele o oferă să fie 
asimilată. 


Iată un ali îndemn: 


Cartea care i-a fost Stareţului 
Iosif  Isihastul  însoţitoare 
nedespărțită de-a lungul 
întregii sale vieți a fost 
Cuvinte ascetice a Sfântului 
Isaac Sirul. Adeseori ţinea 
cartea sub perna sa, astfel 
încât să fie primul lucru pe 
care să-l vadă de îndată ce se 
trezeşte. Şi atât de mult a pus 
în lucrare învăţăturile lui, 
încât întreaga viaţă a 
Stareţului Iosif a fost o carte 
vie a Sfântului Isaac Sirul. 


24 ianuarie 2021 








Isaac, atât de bine cunoaştea învăţătura 
acestui mare Sfânt Părinte al isihiei. Ori de 
câte ori spunea ceva, părintele Ieronim 
neapărat pomenea, direct sau indirect, 
învăţătura şi cuvintele sfântului avvă Isaac. 
Sfântul Isaac Sirul era totul pentru 
părintele Ieronim. De aceea, cine se ducea 
să-i vorbească părintelui Ieronim, lesne 
putea crede că avea înaintea sa pe unul 
dintre acei fericiţi părinţi ai pustiei, din 
primele secole ale monahismului. 


O parte însemnată a puţinului timp care îi 
rămânea, după ce-şi îndeplinea 
numeroasele şi feluritele îndatoriri, îl 
dedica studierii (continuare în pag. 2) 








25 ianuarie: 
Sf. Grigorie Teologul (390) 


„Facem o mare greşeală pentru că dăm prezentul diavolului 


şi viitorul lui Dumnezeu.” 


De asemenea un mare iubitor al Sf. 
Isaac a fost Părintele Ieronim din 
Eghina, care era o întrupare a 
cuvintelor avvei (continuare din pag. 1) 


Sfintei Scripturi şi a textelor 
patristice, mai cu seamă a celor 
ascetice. Era foarte atras mai ales de 
cuvintele ascetice ale avvei Isaac 
Sirul, citindu-le în fiece zi. Nu trecea 
zi să nu citească măcar o pagină, 
lucru pe care îl recomanda şi fiilor 
săi duhovniceşti: 


— Să nu treacă zi fără a citi măcar o 
pagină din avva Isaac. Eu îl 
îndrăgesc foarte mult, socotindu-l 
părintele meu duhovnicesc. Şi, la 
fiece cuvânt citit, să te opreşti, 
întrebându-te în sinea ta: oare fac eu 
aceasta? Astfel vei fi împins să treci 
de la lectură la punerea în practică a 
celor citite. 


— Părinte, eu citesc cuvintele avvei 
Isaac, dar nu văd cum m-aş 
îndrepta, i-am spus odată. 


— Asculta-mă, paharul, pe ce-l speli, 
devine tot mai curat. Să citeşti 
scrierile avvei! Nu uita să faci 
aceasta! Şi neîndoios te vei folosi! Cu 
cât scufunzi paharul de mai multe 
ori în apă, cu atât se curăţă mai bine, 
chiar de nu rămâne deloc apa într- 
însul. 


Dar să-l lăsăm pe Sf. Isaac să ne 
grăiască despre... 


Împlinirea poruncilor 


„Se cuvine să vieţuim cu multă 
simplitate. Pentru aceasta firea 
omenească are nevoie de temere, ca 
să păzească hotarele ascultării faţă 
de Dumnezeu.” 


„Dă-te pe tine morţii în nevoinţă, în 
loc să vieţuieşti în trândăvie. Nu 
numai cei ce au primit moartea 
pentru credinţa în Hristos sunt 
mucenici, ci şi cei ce mor pentru 
păzirea poruncilor Lui.” 


„După cum din multe mii abia se 





află unul care împlineşte 
poruncile și prin aceasta a ajuns la 
curăţia sufletului, așa dintr-o mie 
dacă se va găsi unul, care s-a 
învrednicit cu mare stăruinţă şi pază 
să ajungă la rugăciunea cea curată; 
iar cel care a ajuns la acea taină care 
e deja după această rugăciune, abia 
de se mai găseşte din neam în 
neam.” 


„Lucrarea cea ascunsă şi poruncile 
cele noi şi duhovniceşti, pe care le 
păstrează sufletul, având în vedere 
frica de Dumnezeu, înnoiesc şi 
luminează sufletul şi în ascuns 
vindecă toate mădularele lui.” 


„Rugăciune adevărată e cea care 
ascultă de voia lui Dumnezeu şi e 
născută în noi de gândirea la legile 
dumnezeieşti. Prin sârguinţă în 
împlinirea acestora, iubirea faţă de 
ele ne împinge să rostim cereri 
aprinse privitoare la ele. Grija 
conştiinţei pentru împlinirea 
poruncilor e deja o rugăciune 
curată, cum şi suferinţa inimii la 
dispreţuirea lor e socotită şi ea 





260 ianuarie: 


Sf. Ammun (sec. 
IV), ucenicul 
Sf. Antonie cel Mare 





„Dacă va fi nevoie ca să 
vorbesc cu aproapele, 
voieşti să vorbesc din 

Scripturi sau din 
cuvintele bătrânilor ? 

Zis-a bătrânul: dacă nu 

poţi să taci mai bine este 
să vorbeşti din cuvintele 
bătrânilor şi nu din 

Scriptură, căci nu mică 

primejdie este.” 


Din Patericul 


Sfântului Sava 





„Nu te făli nici cu 
veşmântul, nici cu 
mersul, nici cu glasul 
şi cu ştiinţa vorbirii, 
NICI cu rugăciunea 
sau cu alte fapte 
bune: aşa cum 
poama repede se 
strică în loc umed, şi 
virtutea devine 
putredă când este 
săvârşită cu slavă 
deşartă; precum nu e 
îngăduit a arde în 
cădelniţă  bălegar, 
nici Dumnezeu nu 
primeşte rugăciunea 


atacul 


Sf. Maxim Maârturisitorul 


răspunde 





Ce înseamnă „Voi pedepsi păcatele 
părinților în copii, până la al treilea şi 
la al patrulea neam, în cei ce Mă 
urăsc” (Deut 5, 9)? 


Primul neam socotesc că este sămânţa 
răului, adică atacul (sau momeala). Al 
doilea e pofta. Al treilea deprinderea 
(obişnuinţa) 
consimţirea.Al patrulea lucrarea, adică 
fapta. Deci se pedepseşte până la al 
treilea și la al patrulea neam. Căci 
și pofta sunt 
întrucât răul n-a răzbit până la capăt. 


răului, adică 


nevinovate, 





RĂDĂCINILE SFINŢENIEI - 


Părinţi şi bunici care au rodit sfinți: 
SF, IMACRINA CEA BĂTRÂNĂ 





Maicile de la Bujoara ne propun o nouă rubrică, în 
care să ne împărtăşească gânduri sau cuvinte citite 
despre cei care au născut sfinți, ca astfel să ne 
întărim şi noi, spre a dori să plinim cuvântul 











fântul Vasile se cobora dintr-o 

familie nobilă şi bogată din 
Pont. În timpul persecuției lui 
Maximin (305-313), bunicul 
Sfântului Vasile şi soţia lui Macrina 
- care fusese ucenică a sfântului 
Grigorie Taumaturgul- au trebuit să 
-şi părăsească toate averile şi s-au 
refugiat în munţii Pontului. 


"Era vreme de prigonire, ba încă 
cea mai crudă şi mai groaznică 
prigonire. Grăiesc, se înțelege, de 
prigonirea lui Maximin, care deşi 
urma îndată după alţi mulţi 
prigonitori, a făcut ca toţi cei mai 
dinainte să pară mai blânzi şi mai 
omenoşi, deoarece Maximin a dat 
frâu liber unei cruzimi neobişnuite, 
parcă şi-ar fi pus în minte să 
întroneze cu forţa însăşi 
nelegiuirea. Multi atleți de-ai noştri 
au dat piept cu această prigoană, 
unii luptând până la moarte, iar 
alţii până aproape de moarte, 
aceştia din urmă cruţaţi numai ca 
doar să supravieţuiască biruinţei 
lor, adică să nu piară odată cu 
luptele ce le-au purtat, ci să rămână 
pentru urmaşi pilde de virtute, 
mărturii vii, columne însufleţite, 
propovăduitori muţi. Printre 
aceştia, între mulţi alţii, putem 
număra şi pe bunicii lui Vasile, 
după tată, care au umblat pe calea 
virtuții, încât aceste vremuri de 
grea prigoană i-au învrednicit de 
frumoase cununi de  biruinţă; 
aceasta pentru că erau pregătiţi şi 
dispuşi să sufere cu răbdare toate 


acele chinuri, pentru care Hristos 
încununează pe cei ce imită 
suferinţele îndurate de El pentru 
mântuirea noastră. De altfel, 
întrucât martiriul lor se cuvenea să 
fie în conformitate cu legea- iar 
legea martiriului este aceasta: 
nici să nu ne aruncăm de bună voie 
în primejdie, atât pentru a cruța pe 
prigonitori, cât şi pe cei mai slabi 
decât noi, dar nici să nu fugim de 
primejdie, când ea vine asupră-ne; 
în cazul dintâi am da dovadă de 
semeţie, în al doilea de laşitate- ce- 
au făcut ei pentru a cinsti pe 
Legiuitor? Sau mai bine zis, unde i- 
a dus dumnezeiasca pronie, care 
purta grijă de ei? S-au retras într-o 
pădure din munţii Pontului- căci în 
aceşti munţi sunt multe păduri dese 
şi întinse- cu puţini tovarăşi de 
drum, care să-i slujească în timpul 
pribegiei. Alţii n-au decât să admire 
lungimea pribegiei- căci, după cum 
se spune, a durat şapte ani şi ceva- 
şi regimul aspru şi neobişnuit la 
care au fost nevoite să se supună 
acolo aceste trupuri nobile; au 
trebuit să trăiască sub cerul liber, să 
sufere frigul, arşiţa şi ploile; pe 
urmă singurătatea, lipsa totală de 
prieteni şi de societatea omenească, 
care trebuie să le fi căzut foarte 
greu unor oameni deprinşi să 
trăiască în mijlocul alaiurilor şi 
onorurilor. Eu voi povesti numai ce 
mi se pare mai de seamă şi mai 
neobişnuit. Desigur, voi fi crezut de 
toată lumea, afară doar de cei ce 
cred că prigonirea şi primejduirea 


vieţii pentru Hristos ar fi lucruri de 
mică însemnătate, deşi acest fel de 
a judeca este foarte greşit şi chiar 
primejdios.” (Sfântul Grigorie de 
Nazianz, Cuvântul funebru în cinste 
sfântului Vasile rostit în 381) 


Vor fi şase sfinţi în familia Sfintei 
Macrina: Sfânta  Macrina cea 
Bătrână, Sfânta Emilia, Sfântul 
Vasile, Sfântul Grigorie de Nyssa, 
Sfântul Petru de Sevastia și Sfânta 
Macrina cea Tânără. 


lată ce spune nepotul ei, Sfântul 
Vasile cel Mare, despre bunica sa: 


“În anul 370 am fost chemat la 
cârma Bisericii...puţin a lipsit ca să 
ajung să bănuiesc pe toată lumea şi 
să nu mai cred de acum în nici un 
om, atât de rănit îmi era sufletul de 
pe urma calomniilor la adresa 
mea...chiar dacă între noi au fost 
lucruri regretabile, măcar pentru 
aceasta am curajul să mă laud în 
Domnul: că niciodată nu am 
susţinut opinii greşite despre 
Dumnezeu, nici n-am gândit în alt 
fel, încât să trebuiască mai târziu, 
să-mi schimb credinţa. Dimpotrivă, 
am păstrat în mine, adâncind-o, 
aceeaşi învăţătură pe care am 
primit-o de la răposata mea mamă 
(Emilia) şi de la bunica mea, 
Macrina. Această credinţă n-am 
modificat-o nici mai târziu, când m- 
am mai maturizat, ci doar am 
adâncit-o, dar tot pe linia pe care 
mi-au transmis-o părinţii încă de la 
început. Ca şi sămânţa, care din 


28 ianuarie: Sf. Efrem Sirul (*373) 


„Când era pe cruce, a sculat morţi; tot aşa ca prunc era Cel ce alcătuia pruncii.” 





a studentă la una din facultăţile 

Clujului, mi-am îndreptat paşii 
timizi de proaspăt întors la credinţă 
spre Catedrala monumentală din 
centrul oraşului. 


Acolo, la început de toamnă 
universitară, l-am descoperit pe 
arhiepiscopul (pe atunci) 
Bartolomeu Anania, una din vocile 
cu putere ale Bisericii. Predici 
precum cea despre învierea fiului 
văduvei din Nain, pilda 
semănătorului sau bogatul 
nemilostiv și săracul Lazăr au fost 
bornele toamnei mele studenţeşti 
timp de 4 ani, ca bun început de 
aşezare în Biserică. 


Catedrala era arhiplină, mai ales 
când cuvânta el. Plină şi de studenți. 
Şi cum altfel să fie în faţa 
studentului care a avut tăria să se 
opună regimului comunist încă 
înainte de instaurarea sa definitivă, 
când, în 1946, studenţii clujeni au 
intrat în grevă, conduşi de Valeriu 
Anania, student teolog şi medicinist 
în acelaşi timp? Și chiar dacă tinerii 
de azi nu ştiau prea multe despre 
tinereţea  ierarhului, îi simțeau 
râvna şi curajul din anii studenţiei. 


Deopotrivă adresată creştinului obiş 
-nuit, dar şi ortodoxului cultivat ori 
intelectualului care încă se ţinea 
departe de Biserică, predica 
părintelui Anania (căci aşa îi 
spuneau toţi cu dragoste) m-a 
cucerit şi prin frumuseţea limbii. 
Atunci am descoperit poemele pline 
de dragoste de Biserică, neam, 
limbă, ale unui mare şi sensibil 
scriitor. Omul care ne cucerea prin 





AMINTIRI DESPRE 
MITROPOLITUL 
BARTOLOMEU ANANIA 


(731 ianuarie 2011) 





cuvânt fusese un apropiat al lui 
Lucian Blaga, Tudor Arghezi, Gala 
Galaction, Vasile Voiculescu... 


Doamne, tinde-Ți patrafirul 
peste fața mea de lut, 
sufletu-mi neghiob şi slut 
să-l albeşti cu tibişirul 
când amurgu-şi toarce firul 
peste-un pic de gând tăcut. 


La Cluj am descoperit bucuria de a 
intra în prima librărie ortodoxă (alta 
decât cunoscutele diecezane), în 
care erau aşezate cu gust şi căldură, 
sute de cărţi ortodoxe, hrană pentru 
sufletele însetate ale tinerilor din 
anii imediat următori Revoluţiei din 
1989. Am aflat că arhiepiscopul 
Bartolomeu era cel care sprijinise 
înființarea acestei librării. De altfel, 
în predici ne recomanda mereu cărți 
noi. 


lerarhul era foarte atent cu cei 
tineri, în special cu studenţii şi 
elevii. El ne îndruma să învăţăm, să 
citim cărţi de valoare, să iubim arta, 
cultura și muzica. A sprijinit 
neîncetat lucrarea celor care s-au 
implicat în anii de început ai ASCOR 
-ului clujean, mijlocind prezenţa în 
oraşul de pe Someş a unor mari 
părinţi şi teologi ortodocşi. 


Cu timpul am aflat despre anii de 
detenţie ai părintelui Anania. Din 
apropiat şi om de încredere al 
patriarhului  lustinian Marina, 
ajunge să rabde chinurile vieţii de 
deţinut politic la Jilava, Piteşti, 
Aiud. Vorbea cu demnitate şi 
răspicat despre această perioadă, 


despre mărturisitorii pe care i-a 
cunoscut în temnițe, despre viaţa şi 
pătimirea cu Hristos, după gratii. 
Cuvintele sale ne-au îndemnat să 
căutăm a afla mai multe despre 
martirii din închisorile comuniste 
ori să-i ascultăm, la conferinţe, pe 
cei încă în viaţă. lerarhul era un 
adevărat patriot, care nici la Aiud şi 
nici mai târziu, pe scaunul 
arhiepiscopal, nu s-a sfiit să-şi arate 
iubirea de neam. 

Ca ierarh, l-am perceput puternic 
implicat în toate problemele 
Bisericii, încercând să  aplaneze 
conflictele de atunci cu românii 
greco-catolici, dar susținând 
puternic Ortodoxia. Îl avea ca 
mentor pe episcopul interbelic al 
Clujului Nicolae Ivan, a cărui lucrare 
a continuat-o atât în administraţia 
Bisericii, cât şi în îmbogățirea 
Catedralei cu sculptarea celor patru 
turnuri mici şi refacerea picturii 
interioare în tehnica mozaicului. 


Mereu îndemnându-ne să citim Sf. 
Scriptură, a fost un mare iubitor al 
cuvântului lui Dumnezeu, traducând 
şi punând într-un limbaj cu uşor iz 
arhaic, dar şi îmbibat de poezie, 
Psaltirea, Noul Testament, mai 
multe cărţi ale Vechiului Testament. 
Conștient de impactul media în 
viața oamenilor, părintele Anania a 
susținut reapariţia revistei 
Renașterea, făcând din acest nume o 
pecete pentru alte două lucrări: 
editura şi radioul. 

Oamenii îl iubeau pentru dăruirea şi 
neobosita încercare de a reașeza 
Biserica pe făgașul ei normal, de 
stâlp al vieţii. A rămas până la capăt 


„Când te găsești în fundul prăpastiei să nu disperi, iar dacă ai ajuns în vârful muntelui 
să nu ameţești. Și să ştiţi că această a doua primejdie este mai mare decât cea dintâi. 
Pentru că în fundul prăpastiei apelezi la rugăciune ca izvor de putere. Când ai ajuns în 


vârful muntelui, uiţi de ea.” 





NEBUNIA PENTRU HRISIOS 
Sf. Xenia din Sankt-Petersburg, 


pururea rugătoare pentru noi 





ÎN pentru Hristos a fost 
asumată de oameni aleşi de 
Dumnezeu, încă din primele secole 
ale creștinismului. Totuşi, ceata 
acestor sfinți este una mică, deşi 
cuprinde toate categoriile sociale, 
motivul fiind tocmai greutatea 
acestui mijloc de dobândire a 
împărăției cerurilor. 

Nebunii pentru Hristos îmbinau, în 
mod paradoxal, lepădarea 
completă de sine cu traiul în 
mijlocul lumii. Ei trăiau cu 
Dumnezeu în lume, pentru a aduce 
lumea la Dumnezeu. Nebunia lor 
vădită era întreţinută de 
rugăciunea pentru semeni, noapte 
de noapte. Milostenia lor nu era o 
simplă dăruire. Astfel, Sfânta Xenia, 
dând unei femei credincioase un 
bănuţ, îi spune: „la bănuţul, are să 
se stingă!”, proorocind prin aceasta 
despre focul care cuprindea casa 
femeii. De asemenea, nepătimirea 
la care au ajuns era mereu susţinută 
printr-o asceză aspră. Căratul 
pietrelor, lanţurile pe piele, somnul 
pe podeaua umedă, gerul năprasnic, 
arşița ce topeşte, vestimentația 
nefirească şi multe altele se 
dovedeau a fi roade ale unei minţi 
înduhovnicite. Omorârea trupului 
viza biruinţa asupra patimilor. 
Asceza nebuniei era modul lor de 
wață. Fi trăiau pentru Hristos. 
Renunţaseră la tot şi mai ales la 
buna părere de sine, renunțaseră la 
aparența creştinului cuminte, care 
nu-i judecă pe ceilalţi, pentru o 
aparentă judecare aspră a lumii, 
strigându-i în faţă toate adevărurile 
pe care altfel lumea nu vrea să le 
audă. Cei împătimiţi îi vedeau cu 
ochi pătimași, îi vedeau beţi şi 
desfrânaţi, nebuni şi ghicitori, 
demonizaţi şi vrăjitori, însă cei 
curaţi cu inima vedeau în aceşti 
nebuni, sfinţi cu adevărat beţi de 
iubire pentru Dumnezeu, care lucra 
în ei prin darul nepătimirii şi al 
tămăduirilor, al înţelepciunii, al 
discernământului şi al înainte- 
vederii, prin care făceau cunoscute 


oamenilor diferite evenimente, cu 
scopul  îndreptării credincioşilor 
spre Dumnezeu şi căile Sale. Însă 
virtuțile, asprele  nevoinţe şi 
darurile duhovniceşti şi le 
ascundeau cu străşnicie, tocmai 
prin nebunia pentru Hristos, spre a 
fi păzite cât mai bine de slava 
deşartă, interzicând celor ce îi 
înțelegeau descoperirea faptelor lor 
minunate lumii. 

Lucrarea lor cea de zi cu zi prin care 
aduceau pe oameni la Hristos, 
răbdarea celor mai mari umilinţe şi 
îndurarea chinurilor a fost o luptă, 
care s-a dat nu împotriva lumii, ci 
împotriva duhurilor răutăţii. 
Văzând în tot omul chipul lui 
Dumnezeu, căutau a-l scoate din 
mrejele diavoleşti. Şi s-au arătat nu 
doar plini de izbândă, ci într-atâta 
putere au dobândit de la 
Dumnezeu, încât dracii se temeau 
de ei şi fugeau din pricina marii 
îndrăzneli pe care aceşti sfinți o 
aveau înaintea Domnului. 

Acesta este sensul vieţii lor: 
adâncindu-se în smerenie, î- 
nălţau pe oameni la 
Dumnezeu. Şi smerindu-se, trăiau 
încă de pe pământ, învierea lui 
Hristos cea aducătoare de bucurie, 
astfel înţelegându-se şi extazul pe 
care îl aveau, stările de 
contemplaţie dumnezeiască şi 
participarea la realitatea împărăției 
cerurilor. 

Printre cei mai mari sfinţi nebuni 
pentru Hristos este Sfânta Xenia 
din Sankt Petersburg, care a trăit în 
secolul al XVIII-lea în Rusia. După 
ce, la vârsta de 26 de ani a rămas 
văduvă, ea a ales să îmbrace hainele 
militare ale soţului ei, să-şi dea 
toată averea săracilor şi să 
pornească pe drumul lepădării 
desăvârşite de sine, al nebunilor 
pentru Hristos. O vreme a fost 
batjocorită, umilită, dar, cu timpul, 
darurile ei duhovniceşti au ajuns să 
fie cunoscute de către cei din jurul 
său. Primea bani puţini, pe care îi 
dăruia mai departe săracilor, vestea 








de mai înainte evenimentele care 
aveau să se întâmple, binecuvânta 
oamenii, care considerau vizita ei în 
casa lor drept un dar dumnezeiesc. 
Sfânta a trăit aproximativ 45 de ani 
după moartea soţului său şi a plecat 
la Domnul la vârsta de 71 de ani, 
fiind înmormântată în cimitirul 
Smolensk. Un paraclis a fost 
construit în anul 1902, deasupra 
mormântului sfintei, care astăzi 
adăposteşte cinstitele moaşte ale 
Sfintei Xenia. Fericita Xenia nu 
încetează nici în zilele noastre să 
săvârşească mari minuni şi este 
cunoscută ca fiind grabnic 
ajutătoare tuturor celor aflaţi în 
Nevol. 

Redăm mai jos una dintre minunile 
contemporane săvârşite de Sfânta 
Xenia, spre a ne încredința de 
dragostea ei fără seamăn şi de 
purtarea ei de grijă faţă de toţi: 

„Un stomatolog francez de la o 
clinică privată din Paris a fost rănit 
într-un accident de maşină şi a 
trebuit să rămână în spital câteva 
zile. Născut romano-catolic, dar 
indiferent faţă de orice credinţă, 
râdea de pacientul de lângă el, un 
emigrant rus ortodox, care se tot 
ruga. Nu doar că râdea în sinea lui, 
dar a început inclusiv să facă glume 
şi cu cei din celelalte saloane. Mai 
apoi însă, în acea noapte, nu a mai 
putut adormi deloc. Atunci, uşa 
salonului s-a deschis şi dintr-odată i 
-a apărut înainte o femeie care 
purta veşminte bărbăteşti şi care 
ținea un baston în mână. Aceasta s- 
a îndreptat spre patul lui. El era 
surprins, pentru că nu o cunoştea 
pe femeia cu chip blând şi, în 
același timp, straniu. 

— Ce vreţi, doamnă? Nu am bani. 
Cine v-a lăsat să intraţi aici? 

— Am venit să vă spun, i-a zis ea, în 
timp ce îşi ridica bastonul, să 
încetaţi să-l mai batjocoriţi pe Iuri, 
cel ce se roagă. Veţi rămâne aici 
multă vreme şi veţi ajunge să-i 
căutaţi rugăciunile! 

Cu adevărat, aşa a fost. Francezul a 








DOAMNE, SĂ (MĂ) VĂD! 





Cuvânt la Evanghelia duminicii, 


al părintelui Nicolae Steinhardt 





„Iată darul cel mare al lui Hristos: 
ne binecuvântează cu această minunată vedere: 
ne vedem aşa cum suntem, nu cum ne plăcea a ne socoti.” 


ne să văd! poate însemna: 
putinţa de a vedea, observa 
(mai bine zis), reţine, sesiza nu 
numai defectele, greşelile şi ticurile 
(ori trăsăturile) specifice altora, ci şi 
natura cu podoabele ei, produsele 
artei, însuşirile ei îmbietoare şi 
faptele bune ale semenilor noştri, 
actele lor de sfinţenie şi eroism, 
scurt spus splendorile lumii acesteia. 
„Să văd” poate semnifica şi 
zdruncinarea  fixaţiei  hidoşeniilor 
(efective, presupuse ori transmutate 
din lăuntrul nostru la ceilalţi), 
lărgirea câmpului vizual (care să nu 
se mărginească la depistarea întru 
denunţare a erorilor său 
slăbiciunilor altora ci să îmbrăţişeze 
și tot ceea ce în această lume 
înrobită păcatului certifică totuşi 
lucrarea duhului: arta, bunătatea, 
jertfa, bună voirea, compătimirea, 


slujirea, curajul, devotamentul, 
frumuseţea, fidelitatea), trezirea 
noastră din  coșmarul urii şi 
intoleranţei. 


Exclamaţiei „Doamne, să văd” e 
plauzibil să i se atribuie un înţeles de 
taină, poate cel adevărat și principal 
deoarece nu implică doar o categorie 
restrânsă de infirmi, ci întregul 
neam al oamenilor. În această 
semantică a vedea vrea să zică mai 
presus de orice a ne vedea pe noi. 
Ce-i dăruieşte mai de preţ Hristos 
celui care crede in El? Care anume 
extraordinară facultate i-o pune la 
îndemână? Aceea de a se vedea pe 
sine aşa cum îl văd ceilalţi din 
preajma sa, cum îl socotesc şi-l 


califică  răuvoitorii săi cei mai 
îndârjiţi. Deodată, prin harul lui 
Hristos, ne vedem în realitatea, 
nimicnicia, ticăloşia și  jalnica 
noastră josnicie. Ieşim din noi. Ne 
părăsim. Ne însuşim o forţă psihică 
anti-gravitaţională. 


Hristos ne deschide ochii tuturora, 
nu numai orbilor, asupra noastră 
chiar. Și declanșează în memoria 
noastră un proces anamnezic de 
neasemuită intensitate, aducându-i 
conştiinţei aminte de toate, riguros 
toate relele ce a făptuit cândva. 
Aceasta-i, probabil, esenţa actului de 
convertire, acesta-i primul, cel mai 
surprinzător şi mai aprig efect al 
întâlnirii cu Mântuitorul, cu 
Descoperitorul. Devin, cum grăieşte 
Apostolul, o făptură nouă. Dar în 
prealabil ni se relevă ca într-o 
străfulgerare făptura veche, 
înlănţuită în fărădelegile ei 
nenumărate. Şi oarecare vreme (trei 
zile a fost fără vedere) nu văd, adică 
nu mă văd decât pe mine, fantoma 
obsesivă şi spăimântătoare a fiinţei 
ce am fost până a nu mă fi fulgerat şi 
învăluit lumina milostivirii 
împărăteşti. 


Dintr-o dată vălul cade — şi vedem. 
Ce vedem? Pe noi, mai întâi. Mă văd 
pe mine, complet, nesulemenit, 
neamăgit, şi nu din lăuntrul. Între 
ființă şi sine e acum o distanţă 
uriașă, o prăpastie. Și mă cutremur 
şi mă înfior, ca la Judecata de Apoi. 
Nu mai am pe ce mă rezema, unde 
mă voi adăposti, pe cine chema în 


ajutor. Judecata de Apoi creştinul și- 
o face el însuși, de vrea şi poate, 
zilnic, mai degrabă acuzator decât 
apărător al său. Examenul de 
conştiinţă, la sfârşitul fiecărei zile, ce 
-i în adevăr de nu o Judecată de Apoi 
efectuată reflexiv şi individual de 
creştin? 


Iată darul cel mare al lui Hristos: ne 
binecuvântează cu această 
minunată, supranaturală putinţă de 
a răsturna principiile 
termodinamicii, ipseitatea, ecuaţia 
personală; ne vedem aşa cum 
suntem, nu cum ne plăcea a ne 
socoti; înzestrați numai cu drepturi 
și calităţi, neprihăniţi, stăpâni ai 
lumii, superiori tuturor imbecililor, 
răufăcătorilor şi neînţelegătorilor de 
pe glob şi îndeosebi celor din câmpul 
energetic al  imperialei noastre 
persoane.  Încântătoarea iluzie 
încetează. Creştinului începe -— sub 
acţiunea darului — a-i fi silă şi groază 
de el (aşa cum, foarte probabil, le 
este şi altora). El nu se mai 
consideră drept şi îndreptăţit, având 
neîncetat dreptate şi  îndurând 
necazuri şi nevoi numai din culpa 
celorlalţi și exclusiv datorită urii lor 
neîmpăcate, nu mai crede că-i este 
îngăduit orice, revenindu-le 
celorlalţi numai sarcina de a-l 
admira şi ridica în slăvi. 


Să văd. Să mă văd, adică. Să mă 
pot osândi eu, acum, înainte de 
obşteasca judecată, la fel de fără 
părtinire ca atunci. De nu şi mai 
sever, pentru că Dreptul Judecător 








STAREŢII DE LA OPIINA - 


Cuviosul Leonid (Lev) 





In ce fel se poate încălzi sufletul îngheţat? Prin cuvântul lui 
Dumnezeu, prin rugăciune, smerenia inimii faţă de Dumnezeu în 
toate situațiile, nu numai în stările exterioare, ci şi în cele 


arele  Stareţ, ieromonahul 

Leonid, întemeietorul Stăreţiei 
la Optina, s-a născut în anul 1768. La 
Sfântul Botez a primit numele de 
Lev. Părinţii săi erau mici burghezi 
evlavioşi. Ajuns la vârsta maturității 
lucrează la un negustor. Era o fire 
puternică şi curajoasă. Într-o iarnă 
grea, când călătorea cu sania pentru 
a-şi desface marfa în Sankt 
Petersburg, pe drum s-a luptat cu un 
lup care-i sărise în sanie şi l-a muşcat 
de picior. Lev şi-a băgat pumnul în 
gura lupului şi așa a reuşit să-şi 
elibereze piciorul, rămânând cu 
sechele la acel picior. Negustorul la 
care Lev era angajat, văzându-i 
calitățile şi capacitatea de a lucra, a 
vrut să-l căsătorească cu fiica lui, dar 
Lev avea dorul pentru Dumnezeu. De 
aceea la vârsta de 29 de ani intră în 
mănăstirea Optina. Aici Lev era 
foarte ascultător şi, fiind puternic, 
muncea foarte mult, încât ceilalţi 
frați rămâneau miraţi. 


El va petrece un timp şi la 
Mănăstirea Ciolnsk, unde îl 
întâlneşte pe schimonahul Teodor, 
unul dintre ucenicii cuviosului Paisie 
Velicikovski, veniţi în Rusia după 
adormirea Sfântului. Sub 
îndrumarea Părintelui Teodor, a 
învăţat știința ştiinţelor şi arta 
artelor-— nevoinţa monahală a minţii, 
rugăciunea continuă şi lupta 
împotriva patimilor, ajungând la 
iluminarea duhovnicească. Odată, 
Părintele Teodor împreună cu 
Părintele Leonid l-au sfătuit pe 
stareţul mănăstirii să se pregătească 
pentru că îl vor avea ca oaspete pe 
împăratul Alexandru I. În acest timp, 
împăratul, care era în vizită în acele 
părți, a văzut în drumul său un 
indicator cu mănăstirea şi s-a hotărât 
să treacă şi pe acolo. El a rămas 
foarte surprins când a văzut că 


Starețul mănăstirii împreună cu 
monahii l-au întâmpinat ca şi cum ar 
fi ştiut dinainte că urma să vină. 
Cuviosul Lev avea acest dar de la 
Dumnezeu al înainte vederii, pe care- 
l purta cu smerenie. 


Nu după mult timp, Lev va fi tuns în 
monahism cu numele de Leonid, 
nevoindu-se să dobândească virtuțile 
monahale, iar după doar şapte ani de 
la intrarea în monahism, este ales 
întâistătător al mănăstirii, datorită 
dragostei, ascultării sale depline şi a 
smerenie. 

După moartea duhovnicului său 
Părintele Teodor, îl cunoaşte pe 
Cuviosul Macarie, următorul Stareţ 
al Optinei după adormirea sa. Prin 
pronia lui Dumnezeu ajunge la 
Schitul ce aparţinea de Mănăstirea 
Optina, unde, trăiau deja de multă 
vreme doi îngeri în trup — egumenul 
Moise şi fratele său, Antonie. Aceşti 
minunaţi Părinţi doreau 
introducerea cultului Stăreţiei în 
Mănăstirea Optina, dar ei înşişi nu 
au putut realiza acest lucru, deoarece 
erau foarte ocupați cu problemele 
nenumărate ale mănăstirii. Cuviosul 
Leonid a fost primit de către Starețul 
Moise cu braţele deschise, cu multă 
bucurie, încredinţându-i povăţuirea 
duhovnicească a monahilor. 


Mai târziu, Cuviosul Macarie vine şi 
el la Optina. Cei doi au fost ca un 
singur duh în două trupuri. Astfel 
încât, atunci când a trecut la Domnul 
Starețul Leonid, a rămas vie cealaltă 
jumătate a sa, Starețul Macarie. 

Prea Sfinţitul Ignatie Brancianinov 
scria despre cei doi: „Ambii Stareţi 
erau foarte citiţi în scrierile 
Părinților despre viaţa monahală; ei 
înşişi  călăuzindu-se după aceste 
scrieri, îi îndrumau pe baza lor pe cei 
care li se adresau pentru un sfat 





ziditor. Mintea lor era bogat 
înfrumuseţată cu gânduri sfinte. 
Niciodată nu sfătuiau de la sine, ci 
totdeauna ofereau drept sfat cuvinte 
din Sfânta Scriptură sau Sfinţii 
Părinţi. Aceasta conferea sfaturilor 
lor putere: cei care ar fi vrut să 
obiecteze împotriva cuvântului 
omenesc, ascultau cu evlavie 
cuvântul lui Dumnezeu şi găseau de 
cuviinţă să-și supună cugetările. ” 


În prezenţa Stareţului Lev toţi 
simțeau bucuria duhovnicească, 
liniştirea inimii, pace în gânduri, 
pentru că Starețul Leon atrăgea 
harul lui Dumnezeu, care se odihnea 
peste el. Nu exista problemă sau 
necaz la care să nu găsească 
rezolvare. Starețul citea în fiecare 
suflet, având darul înainte vederii şi 
dădea fiecăruia tratamentul necesar. 
De la boli sufleteşti la cele trupeşti 
Starețul îl vindeca pe fiecare cu darul 
lui Dumnezeu, pe unii îi ungea cu 
ulei din candela Maicii Domnului 
Vladimirskaia, primită de la 
Părintele său 'Teodor, altora le dădea 
să bea o „apă amară”, pregătită de el 
(după ce Starețul a plecat la Domnul 
s-a mai încercat prepararea acestei 
ape amare, dar fără nici un rezultat), 
pe unii îi trimitea să meargă la 
episcop, iar aceştia parcurgând o 
anumită distanţă, pe drum se 
vindecau și se întorcea pentru a-i 
mulţumi, pe o monahie a vindecat-o 
de cancer cu rugăciunile lui. Vindeca 
şi pe cei cu probleme psihice. Multe 
minuni făcea Starețul încă în viaţă 
fiind. 


La Optina a sosit un frate, care, vă- 
văzându-l pe schimnic, a gândit de- 
spre el: „De ce se tot spune că el este 
un om neobişnuit? E la fel ca şi cei- 
lalţi, nu se vede nimic neobişnuit în 
el”. Dintr-o dată stareţul i-a vorbit: 


